Bobby oorval deur gelukwensings – kyk foto's van sy 30ste verjaardagparty!
JY LEES NOU Bobby oorval deur gelukwensings – kyk foto's van sy 30ste verjaardagparty!
Die gewilde sanger Bobby van Jaarsved is vandag 30 jaar oud. En die feesviering vir die Groot 3-0 het al die naweek begin!
Die gewilde sanger Bobby van Jaarsveld is vandag 30 jaar oud. En die feesviering vir die Groot 3-0 het al die naweek begin!
Sy partytjie met 'n hippie-tema by Kaya Beach in Pretoria het gaste teruggeneem na die 1960's. Die sanger en afrigter van The Voice South Africa op M-Net het dit as "een van die beste aande van my lewe beskryf".
#AboutLastNight ... Thanks Kaya Beach! One of the best nights of my life... My 30ste Hippy party was een vir die boeke. ?
A post shared by Bobby Van Jaarsveld (@bobbyvanjaarsveld) on Mar 5, 2017 at 8:08am PST
Die Van Jaarsvelds, hul familie en vriende het met hul hippie-uitrustings en koeëlronde brilletjies veral die fotohoekie geniet. Talle partytjiegangers het van dié verspotte foto's in die sosiale media gedeel saam met verjaardagwense vir Bobby.
Ons vier @bobbyvjaarsveld se 30ste verjaarsdag! Photobooth was supercool! pic.twitter.com/zUNrtv9L0w — ronelbrink (@ronelbrink) March 4, 2017
Bobby se ousus, die sangeres Karlien van Jaarsveld, het op Instagram 'n roerende inskrywing gemaak waarin sy haar broer as haar rots beskryf.
O what a night.... Bobs. Jy word môre 30 jaar oud? wens soms jy kan in my hart kyk en sien hoe lief ek jou het. Jys werklik een van jou soort. Jyt meer potensiaal as enige iemand wat ek ken. Ons stap 'n pad wat niemand ooit weer sal kan herleef saam ons nie. Daars dele van jou wat my maak wie ek is. Ek kan my verlede hede en toekoms nie indink sonder jou groet, jou groen oë en jou lag nie. Dankie vir alles wat ons kan deel, ons diepste geheime en ons simpelste oomblikke en dat daar nooit oordeel is nie. Ek eer God vir elke oomblik saam jou. Ek onthou jou kaalvoete en pt broeke, ongekompliseerde andersheid en skaam glimlag. Rots. Daars 'n volheid in jou wat niemand anders sal kan wees nie. SURRENDER (Jou woord in God se gedig), I honor you. Ek is vir jou lief met my HELE hart my boetie?
A post shared by Karlien (@karlienvanjaarsveld) on Mar 5, 2017 at 11:00am PST
Met hul eie werklikheidsreeks, Bobby en Karlien: In Jou Skoene op VIA, kry dié boet en sus se aanhangers sedert die begin van die jaar 'n kykie na hoe hulle weg van die kollig lewe.
Bobby se jonger suster, Cara Brink, het ook in die sosiale media vertel hoe baie sy haar ouboet bewonder.
Piet, jinne jys 30. Kan jy glo.. in 30 jaar het jy al so baie bereik in die lewe, al 1000de mense se harte aangeraak met net om jy te wees. Ek leer so baie by jou en kyk werklik op na jou. Die manier hoe jy dinge doen op jou stil manier. En dat jy altyd opstaan vir dit in wat jy glo en wat reg is. Jy is een van die mooiste mense wat ek ken en die mooiste hart het en ek het die voorreg om jou my boetie te kan noem. Dankie dat jy altyd vir my sal opstaan en na my kyk en net die beste wil hê. Ek bid dat jy nog vir baie baie jare vir ons gespaar sal word en dat jou wildste drome sal waar word. Ek waardeer jou ongelooflik baie en is moerse baie lief vir jou ? happy happy dayz brother @bobbyvanjaarsveld
A post shared by Carabrink (@carabrink) on Mar 5, 2017 at 10:43pm PST
Verskeie van Bobby en Karlien se vriende uit die vermaakwêreld het die feesviering bygewoon, onder meer die sangeres Franja du Plessis en haar verloofde, die rugbyspeler Willie Engelbrecht.
Baie baie geluk met jou verjaarsdag @bobbyvanjaarsveld ! Ek bid seën,liefde,vreugde en vrede vir jou in hierdie jaar toe! Mag jy alles en meer wees as wat God oor jou droom! Dankie vir 'n lekker 30ste partytjie Saterdag! Hoop jy het 'n lekker dag! @w_engel7 @karlienvanjaarsveld
A post shared by Franja Du Plessis (@franjadp) on Mar 6, 2017 at 1:15am PST
Bobby se ma en bestuurder, Ronel Brink, het ook 'n spesiale inskrywing in sosiale media gemaak om haar seun geluk te wens. Sy het 'n foto van hom as jong seun gedeel en vir hom gemaan om altyd aan God vas te klou.
My seun. Vandag 30jr het ek aan jou geboorte gegee in die Paarl hospitaal. 30jr is verby. Baie seer en challenges was deel vd die 30jr. Maar ek kyk vandag na jou. Pappa van 3 baie mooi en oulike kids. 'n Baie, baie oulike en goeie vrou. Jy is wie God oor jou geroep het. Rots. Jy staan ook op die daardie Rots. Jy is jou gesin se anker en God is julle Anker. Hou vas aan die Anker. Die lewe swaai jou soms onverwags in moeilike omstandighede in, maar solank jy vashou aan die Anker van jou geloof, Jesus Christus, sal jy elke challenge in jou lewe kan hanteer. My gebed vandag vir jou is dat jy daagliks sal surrender sodat jy elke dag in jou unieke roeping kan stap sodat God se koningkryk op aarde tot stand kan kom. My seun, ek het jou lief met 'n liefde wat ek nie kan beskryf nie. Julle kinders lê elke hoek van my hart vol. Ek dank en eer God vir sy goedheid, guns, genade en beskerming oor julle (klein- en skoonkinders ook) en my lewens. Vandag sê dankie dankie dankie Here God Almagtig! Baie geluk met jou 30ste verjaarsdag! LIEFDE ONEINDIG. @bobbyvanjaarsveld
A post shared by Ronel Brink (@ronelbrink1) on Mar 5, 2017 at 10:51pm PST
Bobby en sy vroulief, Annatjie, se jongste, Armani, vier ook môre haar eerste verjaarsdag.
Geluk met al die spesiale vieringe, Bobby!
Bobby en Karlien: In Jou Skoene word Woensdae om 20:30 op VIA (DStv-kanaal 147) uitgesaai in samewerking met Toyota SA, Huisgenoot en Jacaranda 94.2. Die heruitsending is Sondae om 18:30.